Lawan pedang di Sukan Olimpik Musim Panas 2020

Lawan pedang di Sukan Olimpik Musim Panas 2020 telah diadakan pada 24 Julai hingga 1 Ogos 2021 di Makuhari Messe, Chiba. Sebanyak 12 acara dipertandingkan, iaitu buat pertama kali acara individu dan berpasukan telah diadakan dalam kesemua tiga jenis senjata untuk lelaki dan wanita.

Perlawanan ini pada mulanya dijadualkan berlangsung pada tahun 2020, namun ditangguhkan ke tahun 2021 akibat Pandemik COVID-19.

Kelayakan 
Sebanyak 200 kuota disediakan bagi perlawanan ini. Kelayakan adalah berdasarkan kedudukan rasmi atlet dalam Fédération Internationale d'Escrime (FIE) sehingga 4 April 2020, dengan lebih banyak kuota untuk acara individu disediakan dalam empat perlawanan kelayakan mengikut benua.

Bagi acara berpasukan, lapan pasukan layak dalam setiap acara. Setiap pasukan mesti dianggotai sekurang-kurangnya tiga orang atlet. Pasukan yang layak terdiri daripada empat pasukan yang terbaik dalam kedudukan. Pasukan terbaik seterusnya dari setiap benua juga akan layak sekiranya masih berada di kedudukan 16 terbaik. Jika sebuah benua tidak mempunyai pasukan yang berada dalam kedudukan 5-16 yang terbaik, pasukan terbaik yang belum layak akan dipilih tanpa mengira benua. 

Bagi acara individu, tiga atlet dari acara berpasukan layak ke acara individu secara automatik. Enam lagi kuota akan diberikan berdasarkan kedudukan (hanya atlet yang terbaik dari setiap negara sahaja yang akan dipertimbangkan, atlet dari negara yang layak secara kelayakan berpasukan tidak dipertimbangkan); dua atlet terbaik dari Eropah dan Asia/Oceania, dan seorang pemain terbaik dari Amerika dan Afrika layak. Empat lagi kuota diberikan mengikut perlawanan kelayakan benua (satu per benua); hanya negara yang tidak mempunyai atlet yang layak dalam sebuah acara sahaja yang boleh menyertai perlawanan kelayakan benua.

Negara tuan rumah, Jepun mendapat minimum lapan kuota.

Penyertaan 

 Tuan rumah

Jadual

Pungutan pingat

Jadual pingat

Pemenang pingat

Lelaki

Wanita

Rujukan 

Acara di Sukan Olimpik Musim Panas 2020
Sukan Olimpik Musim Panas 2020
Lawan pedang di Sukan Olimpik Musim Panas 2020
Lawan pedang di Sukan Olimpik Musim Panas